উলুবেড়িয়া থানারই যদুরবেড়িয়ার বাহিরতফায় বাড়ি স্বাগতাদের। বাবা প্রকাশচিত্ত অধিকারীর এক সময় হার্ডওয়্যারের ব্যবসা ছিল। মেয়ের চিকিৎসা করাতে গিয়ে সেই ব্যবসা লাটে উঠেছে৷ নিজেদের বাড়ির কয়েকটা ঘর ভাড়া দিয়ে কোনও রকমে দিন গুজরান। স্বাগতা জানে তার কী অসুখ হয়েছে৷ তা-ও তাঁর আশা, সুস্থ হয়ে উঠবে৷ চালিয়ে যাবে পড়াশোনা। প্রকাশচিত্তর দুই মেয়ের মধ্যে ছোট স্বাগতা৷ বুধবার কান্না-হাসির দোলায় ভেসে প্রকাশচিত্ত বলিছিলেন, 'স্বাগতা যখন অষ্টম শ্রেণির ছাত্রী, তখন তার পিঠে একটা টিউমার দেখা যায়। সেই টিউমার অস্বাভাবিক হওয়ায় নিয়ে যাই কলকতার এসএসকেএম হাসপাতালে। হাসপাতাল থেকেই জানানো হয়, মেয়ের ক্যান্সার হয়েছে৷'